Las Palmas (provins)

Las Palmas er en spansk provins som består av den østlige delen av den autonome regionen Kanariøyene. Provinsen består av omtrent halvparten av Kanariøyene, inkludert øyene Gran Canaria, Fuerteventura og Lanzarote. 

Provinshovedstaden er byen Las Palmas på øya Gran Canaria. Las Palmas er også en av to hovedsteder i den autonome regionen. Omkring 38,5 % av provinsens befolkning på litt over én million (2008) bor i hovedstaden. Det er 34 kommuner i provinsen, se Liste over kommuner i Las Palmas.

Den andre halvdelen av Kanariøyene utgjør provinsen Santa Cruz de Tenerife.